LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2003 M. KOVO 3 D. NUTARIMO NR. 280 „DĖL VALSTYBĖS TARNAUTOJŲ IR DARBUOTOJŲ, GAUNANČIŲ DARBO UŽMOKESTĮ IŠ LIETUVOS RESPUBLIKOS VALSTYBĖS BIUDŽETO, SAVIVALDYBIŲ BIUDŽETŲ IR VALSTYBĖS PINIGŲ FONDŲ, DARBO UŽMOKESČIO FONDO APSKAIČIAVIMO METODIKOS PATVIRTINIMO“ PAKEITIMO

2006 m. spalio 31 d. Nr. 1095

Vilnius

Lietuvos Respublikos Vyriausybė nutaria:

Pakeisti Valstybės tarnautojų ir darbuotojų, gaunančių darbo užmokestį iš Lietuvos Respublikos valstybės biudžeto, savivaldybių biudžetų ir valstybės pinigų fondų, darbo užmokesčio fondo apskaičiavimo metodiką, patvirtintą Lietuvos Respublikos Vyriausybės 2003 m. kovo 3 d. nutarimu Nr. 280 „Dėl Valstybės tarnautojų ir darbuotojų, gaunančių darbo užmokestį iš Lietuvos Respublikos valstybės biudžeto, savivaldybių biudžetų ir valstybės pinigų fondų, darbo užmokesčio fondo apskaičiavimo metodikos patvirtinimo“ (Žin., 2003, Nr. 24-992):

1. Išdėstyti 3.4 punktą taip:

„3.4. Lietuvos Respublikos Seimo patvirtintą bazinį dydį, Lietuvos Respublikos Vyriausybės patvirtintus bazinę mėnesinę algą ir bazinį valandinį atlygį;“.

2. Išdėstyti 4 punktą taip:

„4. Valstybės tarnautojų ir darbuotojų skaičius, pagal kurį skaičiuojamas darbo užmokesčio fondas, negali viršyti skaičiavimo metu Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708) 8 straipsnio 5 dalyje (arba kitų įstaigos veiklą reglamentuojančių teisės aktų) nustatyta tvarka patvirtinto įstaigos valstybės tarnautojų pareigybių ir darbuotojų skaičiaus. Jeigu laikotarpiu, kuriam skaičiuojamas darbo užmokesčio fondas, įstatymuose arba kituose teisės aktuose įstaigai priskirtoms naujoms funkcijoms atlikti planuojamas didesnis už patvirtintąjį valstybės tarnautojų ir darbuotojų skaičius, darbo užmokesčio fondas šiems valstybės tarnautojams ir darbuotojams skaičiuojamas pagal numatomą jų skaičių.“

3. Išdėstyti 6.1.1 punktą taip:

„6.1.1. įstaigose, kurios Seimo politinio (asmeninio) pasitikėjimo valstybės tarnautojų pareigybių, Seimo kanceliarijos ir Seimui atskaitingų institucijų, Respublikos Prezidento institucijos ir Respublikos Prezidentui atskaitingų institucijų, Nacionalinės teismų administracijos, teismų, prokuratūros ir savivaldybių institucijų valstybės tarnautojų suvienodintų pareigybių sąraše, patvirtintame Lietuvos Respublikos Seimo 2002 m. birželio 27 d. nutarimu Nr. IX-992 (Žin., 2002, Nr. 66-2707; 2004, Nr. 167-6113), priskirtos I–VI grupėms, ir įstaigose, kurios Ministro Pirmininko politinio (asmeninio) pasitikėjimo valstybės tarnautojų pareigybių, Vyriausybės kanceliarijos, ministerijų, Vyriausybės įstaigų ir įstaigų prie ministerijų valstybės tarnautojų suvienodintų pareigybių sąraše, patvirtintame Lietuvos Respublikos Vyriausybės 2002 m. gegužės 20 d. nutarimu Nr. 684 (Žin., 2002, Nr. 51-1952), priskirtos I ir II grupėms, – prie Lietuvos Respublikos teisės aktų tai pareigybei nustatyto minimalios pareigybės kategorijos pareiginės algos koeficiento (kmin) pridėjus maksimalios pareigybės kategorijos pareiginės algos koeficiento (kmaks) ir minimalios pareigybės kategorijos pareiginės algos koeficiento (kmin) skirtumą, padaugintą iš 0,7, ir gautą sumą (įstaigos vadovui – jam nustatytos pareigybės kategorijos pareiginės algos koeficientą) padauginus iš tos pareigybės valstybės tarnautojų skaičiaus (evt) ir Lietuvos Respublikos Seimo patvirtinto bazinio dydžio (BD):

avt [kmin 0,7 (kmaks – kmin)] evt BD;“.

4. Išdėstyti 6.1.2 punktą taip:

„6.1.2. kitose įstaigose – Lietuvos Respublikos teisės aktų tai pareigybei nustatytų minimalios pareigybės kategorijos pareiginės algos koeficiento (kmin) ir maksimalios pareigybės kategorijos pareiginės algos koeficiento (kmaks) sumą padalijus iš 2 ir gautą pareiginių algų koeficientų aritmetinį vidurkį (įstaigos vadovui – jam nustatytos pareigybės kategorijos pareiginės algos koeficientą) padauginus iš tos pareigybės valstybės tarnautojų skaičiaus (evt) ir Lietuvos Respublikos Seimo patvirtinto bazinio dydžio (BD):

avt (kmin kmaks) 2 evt BD;“.

Ministras Pirmininkas	Gediminas Kirkilas

Finansų ministras	Zigmantas Balčytis